**ŠIAULIŲ SPORTO GIMNAZIJOS DIREKTORIAUS**

**ANDRIAUS STOČKAUS**

2023 METŲ VEIKLOS ATASKAITA

 2024-01-22 Nr. SE-20

Šiauliai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| 2023 m. buvo sėkmingai įgyvendintas Šiaulių sporto gimnazijos (toliau – Gimnazija) tikslas – užtikrinti tinkamas sąlygas mokiniams, turintiems išskirtinių gabumų sportui, siekti sportinio meistriškumo įvairiose olimpinėse sporto šakose ir kartu įgyti kokybišką bendrąjį pagrindinį ir vidurinį išsilavinimą. 2023 m. Gimnazijoje mokėsi 228 mokiniai. 139 (61 %) mokiniai, atvykę iš įvairių Lietuvos regionų, 66 (28,9 %)­­ iš Šiaulių miesto, 23 (10,1 %) 21 mokinys yra atvykęs iš Ukrainos. Gimnazijos mokinius ugdė: 6 mokytojai, 14 vyresniųjų mokytojų, 8 mokytojai metodininkai, 1 mokytojas ekspertas, 11 bendrabučio auklėtojų bei 26 treneriai, bibliotekininkas, socialinis pedagogas, specialusis pedagogas, psichologas, karjeros specialistas, sveikatos priežiūros specialistas, 2 kineziterapeutai, 2 mokytojo padėjėjai. Dirba 32 aptarnaujančio personalo darbuotojai.2022 m. vidurinio ugdymo kartu su sporto ugdymu programą baigė ir įgijo vidurinį išsilavinimą 30 abiturientų (100 %). Lietuvių kalbos ir literatūros, fizikos, istorijos, užsienio (rusų) kalbos valstybinius ir technologijų bei lietuvių kalbos ir literatūros mokyklinius egzaminus išlaikė 100 % šiuos egzaminus laikiusių abiturientų. Lyginant su 2022 m. padidėjo: 20 % lietuvių kalbos ir literatūros, 5 % biologijos, 21 % matematikos brandos egzaminų išlaikymo procentas. Užsienio (anglų) kalbos išlaikymo procentas sumažėjo 8 %. Geografijos valstybinio brandos egzamino išlaikymo procentas nepakito.43 mokiniai (100 %) baigė pagrindinio ugdymo kartu su sporto ugdymu programą ir įgijo pagrindinį išsilavinimą. 100 % mokinių dalyvavo pagrindinio ugdymo pasiekimų patikrinime (PUPP). Matematikos dalyko įvertinimo vidurkis – 3,97 (1,33 balo pagerėjo nei 2022 m.). Lietuvių kalbos ir literatūros dalyko įvertinimo vidurkis – 6,16 (1,03 balo pagerėjo nei 2022 m.).8 klasės mokiniai dalyvavo Nacionaliniame mokinių pasiekimų patikrinime. Matematikos rezultato procentais vidurkis – 35,1 (0,3 proc. pagerėjo nei 2022 m.). Skaitymo rezultato procentais vidurkis – 63,4 (3,1 proc. sumažėjo nei 2022 m.). 8 klasės 41 mokinys (100 %) baigė pagrindinio ugdymo kartu su sporto ugdymu programos pirmąją dalį ir gavo pažymėjimus.2023 m. Gimnazija pasirengė atnaujinto ugdymo turinio įgyvendinimui, mokytojai, treneriai dalyvavo bendrųjų ir dalykinių kompetencijų tobulinimo mokymuose, konferencijose, konsultacijose. 100 % mokytojų pasirengė 2023 m. profesinės raidos planus.100 proc. mokinių įtraukti į savo individualios pažangos įsivertinimą. Parengtas mokinių mokymosi pasiekimų ir pažangos gerinimo planas. Mokiniams, turintiems ugdymosi spragų arba norintiems pagilinti dalykų žinias, skirtos dalykų konsultacijos. Organizuotos konsultacijos mokiniams, nepasiekusiems patenkinamo pasiekimų lygmens PUPP ir NMPP. 100 % mokytojų pamokose naudoja skaitmenines mokymo priemones. Naudojamas skaitmeninis ugdymo turinys: „Eduka klasė“, „Egzaminatorius.lt.“, „Ugdymo sodas“, emokykla.lt, eTest.lt., klaidutis.lt., vaizdo pamokos.lt., „Oxford learner‘s bookshelf“ ir kt.. 2023 m. Gimnazija pasirengė atnaujinto ugdymo turinio įgyvendinimui. 100 proc. mokytojų, trenerių dalyvavo bendrųjų ir dalykinių kompetencijų tobulinimo mokymuose, konferencijose, konsultacijose, pasirengė profesinės raidos planus.2023 m. įgyvendintos trys STEAM programos: „Fizikos pamoka laboratorijoje“, „Elektriniai ir šiluminiai procesai aplink mus“, „Vanduo - ar viską apie jo svarbą ir vartojimą žinote?“. 2023 m. buvo organizuotos technologijų pamokos Šiaulių technologijų mokymo centre (toliau - ŠTMC) ir įgyvendintos 3 programos: „Proginių vieno kąsnio sumuštinių gaminimas“, „Tvarios mados produktų kūrimas: Interjero detalės siuvimas ir dekoravimas, naudojant „Avolon“ techniką“, „Trumpo vaizdo įrašo sukūrimas“.2023 m. įgyvendinami 3 tarptautiniai Erasmus+ projektai: „Nuotolinio mokymo(si) iššūkiai“, „Žemė mūsų rankose: mąstyk globaliai-veik lokaliai“, „Koučingas pedagogo veikloje – raktas į kokybišką formalųjį ir sportinį ugdymą“.Atlikti bendrojo kartu su sporto ugdymu tyrimai: „Mokinių adaptacijos tyrimas“, „Mokytojo veiklos tyrimas - aktyvūs mokymosi metodai, kompetencijos“, Individuali pažanga ŠSG“, „ 8 klasės mokinių požiūrio į pamokos taisyklių laikymąsi apklausa“. Atlikti gimnazijos mokinių funkcinio judesių vertinimo testavimai.Gimnazijos veiklos kokybei įsivertinti 2023 m. tirtas rodiklis ,,1.2.1. Mokinio pasiekimai ir pažanga”. Siekiant sudaryti išsamesnį Gimnazijos veiklos kokybės vertinimą buvo atliekamas pilotinis tyrimas, nustačius parengto instrumento tinkamumą taikytas kiekybinis tyrimas - anketavimas. Įsivertinimo rezultatai rodo, kad Gimnazijoje sistemingai analizuojami mokinių pasiekimai, pažanga. Siekiama abipusio dialogo ir optimalios asmeninės sėkmės, mokymosi spragų likvidavimo ir pan. Mokiniai įtraukti į mokymosi pažangos stebėjimą. Tyrimo metu paaiškėjo, kad mokiniai suvokia, kuria ir laikosi bendro gyvenimo gimnazijoje taisyklių (89,5 - 95,8 proc.), gimnazijos bendruomenė (tėvai, mokiniai, mokytojai, treneriai) prasmingai siekia bendrų tikslų (87,5 proc.). 2023 m. 100 % panaudotos Šiaulių miesto Kultūros krepšelio paslaugoms skirtos lėšos. Ne mažiau nei vienoje Kultūros paso paslaugų organizuojamoje edukacijoje dalyvavo 8 kl. ir I-IV gimnazijos klasių mokinių (100 %).2023 m. Gimnazija pradėjo rengtis Bendrojo vertinimo modelio (toliau - BVM) diegimui. Modelio įgyvendinimas leis atlikti Gimnazijos veiklos analizę, įvertinti stipriąsias ir tobulintinas puses ir remiantis objektyviais duomenimis planuoti tobulinimo veiksmus.2023 m. gimnazija pradėjo organizuoti mokinių maitinimą (atsisakyta verslo paslaugų). Suformuota valgyklos darbuotojų komanda, įsigyta papildoma virtuvės įranga, parengta visa su maitinimu susijusi dokumentacija. Pagerėjo gimnazijos mokinių maitinimo kokybė.Mokinių individualūs poreikiai laisvai pasirinkti veiklos kryptį, būdus, priemones tobulėti 2023 m. buvo plėtojami šiuose renginiuose, akcijose ir projektuose: respublikiniame mokinių forume Telšių „Džiugo“ gimnazijoje, prevenciniame renginyje „Aktyvus, sveikas, laimingas“, „Tavo PIN kodas“, Advento renginyje; projektuose: „Atmintis gyva, nes liudija“, ,,Žalia šviesa gyvenimui“, „Knygų Kalėdos“, „Būk matomas“, „Mes rūšiuojame“, „Diena be automobilio“; svarbių Lietuvai istorinių datų paminėjimuose: Lietuvos žydų genocido atminimo dienos , Lietuvos Konstitucijos dienos, tarptautinė antikorupcijos dienos, Lietuvos nepriklausomybės atkūrimo dienos , Europos supratimo apie antibiotikus dienos ir kt.2023 m. gimnazija pradėjo naudoti sporto organizacijos valdymo platformą „Stat4spot“, kuri leidžia efektyviai planuoti, organizuoti, fiksuoti ir analizuoti sportininkų rengimą.7 sporto šakų sportininkai atstovaudami Lietuvos Respublikos rinktinėms dalyvavo Europos ir pasaulio įvairių amžiaus grupių čempionatuose.Gimnazijoje organizuota 10 mokomųjų tarptautinių treniruočių stovyklų, kuriose dalyvavo sportininkai ne tik iš įvairių Europos valstybių, bet iš Jungtinių Amerikos valstijų, Pietų Korėjos. Organizuotas tarptautinis pasaulio čempiono R. Bagdono imtynių turnyras, kuris yra įtrauktas į tarptautinės (UWW) imtynių federacijos metinį kalendorių. Turnyre dalyvavo 46 sportininkai iš 8 pasaulio šalių (Estijos, Švedijos, Latvijos, Pietų Korėjos, Didžiosios Britanijos, Ukrainos, Kazachstano, Lietuvos). Buvo populiarinamos graikų-romėnų ir moterų imtynių sporto šakos.Organizuotos regbio, irklavimo, graikų-romėnų imtynių, moterų imtynių, tekvondo, mažųjų dviračių (BMX) nacionalinio lygmens varžybos.Gimnazijos treneriai su mokiniais organizavo 27 fizinio aktyvumo renginius Šiaulių miesto ir regiono švietimo įstaigų auklėtiniams, kuriuose dalyvavo 720 įvairaus amžiaus ugdytinių. Buvo plėtojamos bendravimo ir bendradarbiavimo kompetencijos, skatinama kūrybinė, sporto ir bendruomeninės veiklos.  |

 **II SKYRIUS**

2023 METŲ VEIKLOS UŽDUOTYS, REZULTATAI IR RODIKLIAI

1. **Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotysįvykdytos) | Pasiekti rezultatai ir jų rodikliai |
| 1.1. Gerinti mokymosi pasiekimus(*veiklos sritis – ugdymas(-is*). | 1.1.1. Lietuvių kalbos ir literatūros, matematikos, gamtos mokslų individualią pažangą padariusių mokinių skaičiaus augimas.1.1.2. Padidės PUPP pagrindinio lietuvių kalbos ir literatūros mokymosi pasiekimų lygį pasiekusių mokinių skaičius.1.1.3. Matematikos NMPP rezultatų vidurkio didėjimas.1.1.4. Skaitmeninių platformų panaudojimas siekiant aukštesnės ugdymo kokybės. | 1.1.1.1. Lietuvių kalbos ir literatūros, matematikos, gamtos mokslų individualią pažangą padariusių mokinių skaičius padidės ne mažiau kaip 20 procentų.1.1.2.1. Lyginant su 2022 m., PUPP pagrindinį lietuvių kalbos ir literatūros mokymosi pasiekimų lygį pasiekusių mokinių dalis (proc.) vidutiniškai padidės ne mažiau kaip 1,5 procento.1.1.3.1. Atlikta 2023 metų 8 klasių nacionalinių mokinių pasiekimų (NMPP) matematikos rezultatų analizė, parengti ir įgyvendinti šio dalyko mokinių pasiekimų gerinimo priemonių planai. Planuojamas NMPP matematikos dalyko surinktų taškų vidurkis padidės 0,4 balo.1.1.4.1. Ne mažiau kaip 30 proc. mokytojų talpins mokomųjų dalykų teminę medžiagą skaitmeninėse platformose (Microsoft TEAMS ir kitose). | 1.1.1.1.1. 2022-2023 m. m. lietuvių kalbos ir literatūros, matematikos, gamtos mokslų individualią pažangą padariusių mokinių skaičius išaugo iki 43 proc. 1.1.2.1.1. Lyginant su 2022 m., PUPP pagrindinį lietuvių kalbos ir literatūros mokymosi pasiekimų lygį pasiekusių mokinių dalis padidėjo 15,8 proc. (2022 m. - 45,3 proc., 2023 m. - 61,1proc.).1.1.3.1.1. Atlikta 2023 metų 8 klasių nacionalinių mokinių pasiekimų (NMPP) pagal atskirus dalykus rezultatų analizė. Rezultatai pristatyti mokytojų tarybos posėdyje. Matematikos rezultato procentais vidurkis: 2022 m. - 34,8; 2023 m. - 35,1.1.1.4.1.1. 27 mokytojai mokomųjų dalykų teminę ir kt. medžiagą talpina skaitmeninėse platformose: Microsoft TEAMS, elektroniniame dienyne. |
| 2.2. Tobulinti Gimnazijos darbuotojų dalykines, profesines ir asmenines kompetencijas, kurių reikia taikant atnaujintas bendrąsias programas. (*veiklos sritis - asmenybės ūgtis*). | 2.2.1. Padidės Gimnazijoje dirbančių mokytojų metodininkų skaičius.2.2.2. Darbuotojų dalykinių, profesinių kompetencijų tobulinimas.. | 2.2.1.1. Ne mažiau kaip du Gimnazijoje dirbantys mokytojai įgis metodininko kvalifikacinę kategoriją.2.2.2.1. Ne mažiau kaip 90 proc. mokytojų dalyvaus dalykiniuose seminaruose. Ne mažiau kaip 20 proc. mokytojų ir trenerių praves atviras pamokas Šiaulių miesto mokytojams ir treneriams.2.2.2.2. Ne mažiau kaip 60% Gimnazijos darbuotojų dalyvaus skaitmeninio turinio, naujų technologijų ir informacijos valdymo mokymuose. | 2.2.1.1.1. 2023 m. mokytojai neįgijo aukštesnės kvalifikacinės kategorijos pagal parengtą mokytojų ir pagalbos mokiniui specialistų atestacijos planą. Atestacija buvo atidėta dėl pasirengimo įgyvendinti atnaujintą ugdymo turinį.2.2.2.1. 27 mokytojai ir 26 treneriai dalyvavo bendrųjų ir dalykinių kompetencijų tobulinimo mokymuose, konferencijose, konsultacijose. Patobulino profesines (dalyko turinio planavimo ir tobulinimo, mokinių motyvavimo, vadovavimo ugdymui ir mokymuisi ir kt.) kompetencijas. 2023 m. I ketvirtį - 8 proc.; 2023 m. II ketvirtį - 17 proc. mokytojų ir trenerių vedė atviras pamokas gimnazijos mokytojams ir Šiaulių miesto treneriams.2.2.2.2.2. 2023 m. 51 Gimnazijos darbuotojas tobulino skaitmeninio raštingumo kompetencijas. 100 proc. panaudotos kvalifikacijos tobulinimui skirtos lėšos. |
| 3.3. Psichinės vaikų sveikatos stiprinimas(*veiklos sritis - gyvenimas mokykloje*). | 3.3.1. Stiprinti mokinių emocinį mikroklimatą.3.3.2. Bendradarbiauti su partneriais organizuojant prevencinius renginius, skirtus mokinių psichinės sveikatos ir geros savijautos klausimais. | 3.3.1.1. Atliktas mokinių mikroklimato tyrimas sporto komandose ir klasėje. Remiantis tyrimo išvadomis pateiktos rekomendacijos treneriams ir klasių auklėtojams dėl mokinių emocinio mikroklimato stiprinimo.3.3.2.1. Organizuotas prevencinis renginys Gimnazijos bendruomenei su Lietuvos sporto lyderiais tema: „Ar sporte yra vietos patyčioms“.3.3.2.2. Bendruomenės pareigūnų paskaita „Patyčios ir teisinė atsakomybė“ 8 kl., I­–III gimn. kl. mokiniams.3.3.2.3. Filmų ir diskusijų vakarai bendrabutyje gyvenantiems mokiniams – „Patyčios. Nekentėk tyloje“. | 3.3.1.1.1. 2023 m. spalio mėn. atliktas „Mokinių adaptacijos tyrimas“. Tirti 8 kl., I-II gimn. klasių 68 mokiniai. Tyrimo rezultatai, išvados ir rekomendacijos pristatyti Gimnazijos bendruomenei.3.3.2.1.1. Gegužės 10 d. vyko renginys su krepšinio klubo BC „Šiauliai” legionieriais. Mintimis bei patirtimi apie patyčias sporte dalinosi krepšininkai Antino Jackson, Radoslav Pekovic, Donatas Slanina.3.3.2.2.2. Birželio mėn. organizuota bendruomenės pareigūnų paskaita „Patyčios ir teisinė atsakomybė“. Paskaitoje dalyvavo 8 kl., I-III gimn. kl. mokiniai. 150 mokinių buvo supažindinti su teisine atsakomybe bei prevencijos priemonėmis.3.3.2.3.3. Gimnazijos bendrabutyje gyvenantiems mokiniams 2023 m. kovo mėn., lapkričio mėn., gruodžio mėn. organizuoti filmų peržiūrų teminiai vakarai: „Patyčios. Nekentėk tyloje“, „Kaip paauglys jaučiasi visuomenėje?“ ir kt. Po filmų peržiūrų vyksta diskusijos. |
| 4.4. Sportinio ugdymo aplinkų gerinimas (*veiklos sritis – ugdymosi aplinka*). | 4.4.1. Atletinio rengimo sporto salės įrangos papildymas. | 4.4.1.1. Papildyta atletinio rengimo sporto salės įranga: laikiklių svoriams, gimnastikos kamuoliams įrengimas užtikrinant saugią sportavimo aplinką Gimnazijos mokiniams. | 4.4.1.1. 1. Atnaujintas nusidėvėjęs ir nupirktas naujas sportinis inventorius ir priemonės. |
| 5.5. Gimnazijos mokinių poilsio zonų įrengimas(*veiklos sritis - gyvenimas mokykloje*). | 5.5.1. Miesto mokinių poilsio patalpos įrengimas.5.5.2.Lauko poilsio zonos įrengimas Gimnazijos bendruomenei. | 5.5.1.1. Įrengta poilsio patalpa, skirta miesto mokiniams, kurioje bus galimybė praleisti laiką laukiant treniruočių ir pamokų.5.5.2.1. Gimnazijos sode įrengta lauko poilsio zona (lauko stalai ir suoleliai) Gimnazijos bendruomenei.  | 5.5.1.1. Emociniam klimatui gerinti Gimnazijos bendrabutyje įrengtas relaksacijos kambarys, nupirkta baldų bei priemonių.5.5.2.1.1. Gimnazijos sode pasodinta naujų medžių, įrengta lauko poilsio zona (suoleliai, gultai) Gimnazijos bendruomenei. |
| 6.6. Gimnazijos  sporto infrastruktūros panaudojimas miesto bendruomenės poreikiams | 6.6.1 Gimnazijos sporto infrastruktūros prieinamumas miesto bendruomenei. | 6.6.1.1. Parengti Gimnazijos sporto infrastruktūros prieinamumo miesto bendruomenei tvarką ir grafikus, patalpinti Gimnazijos interneto svetainėje. | 6.6.1.1.1. Gimnazijos sporto salių užimtumo ir renginių kalendorius patalpintas interneto adresu [www.sportogimnazija.lt/sporto-sale/](http://www.sportogimnazija.lt/sporto-sale/)  |

1. **Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.2.1. Padidės Gimnazijoje dirbančių mokytojų metodininkų skaičius. | 2023 m. mokytojai neįgijo aukštesnės kvalifikacinės kategorijos pagal parengtą mokytojų ir pagalbos mokiniui specialistų atestacijos planą. Atestacija buvo atidėta dėl pasirengimo įgyvendinti atnaujintą ugdymo turinį. |

1. **Veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
|  Gimnazijos mokinių maitinimo organizavimas | 2023 m. Gimnazija pradėjo organizuoti mokinių maitinimą (atsisakyta verslo paslaugų). Parengtas naujas valgiaraštis. Pagerėjo gimnazijos mokinių maitinimo kokybė. |

1. **Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotysįvykdytos) | Pasiekti rezultatai ir jų rodikliai |
| - | - | - | - |

 **III SKYRIUS**

GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS

1. **Gebėjimų atlikti pareigybės aprašyme nustatytas funkcijas vertinimas**

|  |  |
| --- | --- |
| Vertinimo kriterijai | Pažymimas atitinkamas langelis:1 – nepatenkinamai;2 – patenkinamai;3 – gerai;4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4x |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3x 4□ |
| 5.3. Lyderystės ir vadovavimo efektyvumas | 1□ 2□ 3□ 4x |
| 5.4. Žinių, gebėjimų ir įgūdžių panaudojimas, atliekant funkcijas irsiekiant rezultatų | 1□ 2□ 3□ 4x |
| 5.5. Bendras įvertinimas (pažymimas vidurkis) | 1□ 2□ 3□ 4x |

**IV SKYRIUS**

PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS

1. **Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimasatitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai **x** |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

1. **Kompetencijos, kurias norėtų tobulinti**

7.1. Ugdymo proceso valdymo kompetencija

**V SKYRIUS**

KITŲ METŲ VEIKLOS UŽDUOTYS, REZULTATAI IR RODIKLIAI

1. **2024 metų užduotys**

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantisvertinama, ar nustatytos užduotys įvykdytos) |
| 8.1. Gerinti mokymosi ir sporto pasiekimus(*veiklos sritis – ugdymas(-is*). | 8.1.1. Lietuvių kalbos ir literatūros, matematikos, gamtos mokslų individualią pažangą padariusių mokinių skaičiaus augimas.8.1.2. Padidės PUPP pagrindinio lietuvių kalbos ir literatūros, matematikos mokymosi pasiekimų lygį pasiekusių mokinių skaičius.8.1.3 Padidės NMPP rezultatų vidurkis. 8.1.4. Išaugs tris ir daugiau valstybinių brandos egzaminų išlaikiusių abiturientų dalis (proc.)8.1.5. Skaitmeninio treniruočių proceso valdymo ir lankomumo apskaitos modulio Stats4sport panaudojimas | 8.1.1.1. Lietuvių kalbos ir literatūros, matematikos, gamtos mokslų individualią pažangą padariusių mokinių skaičius padidės ne mažiau kaip 10 procentų.8.1.2.1. Lyginant su 2023 m., PUPP pagrindinį lietuvių kalbos ir literatūros, matematikos mokymosi pasiekimų lygį pasiekusių mokinių dalis (proc.) vidutiniškai padidės ne mažiau kaip 1,5 procento.8.1.3.1. NMPP rezultatų vidurkis ne mažesnis už savivaldybės ir šalies vidurkį.8.1.4.1. Lyginant su 2023 m., tris ir daugiau valstybinių brandos egzaminų išlaikiusių abiturientų dalis (proc.) vidutiniškai padidės ne mažiau kaip 5 procento.8.1.5.1. Užtikrintas Skaitmeninio treniruočių proceso valdymo ir lankomumo apskaitos modulio Stats4sport panaudojimas. I ketvirtis – sportininkų ir lankomumo paskaita.II-III ketvirtis treniruočių proceso valdymas.  |
| 8.2. Tobulinti Gimnazijos darbuotojų dalykines, profesines ir asmenines kompetencijas. (*veiklos sritis - asmenybės ūgtis*). | 8.2.1. Padidės Gimnazijoje dirbančių mokytojų metodininkų skaičius.2.2.2. Darbuotojų dalykinių, profesinių kompetencijų tobulinimas. | 8.2.1.1. Ne mažiau kaip du Gimnazijoje dirbantys mokytojai įgis metodininko kvalifikacinę kategoriją.2.2.2.1. Ne mažiau kaip 95 proc. mokytojų dalyvaus dalykiniuose seminaruose. 2.2.2.2. Ne mažiau kaip 25 proc. mokytojų ir trenerių praves atviras pamokas/treniruotes Šiaulių miesto mokytojams ir treneriams. |
| 8.3. Įdiegtas ir įgyvendinamas kokybės valdymo modelis(*veiklos sritis – mokyklos veiklos planavimas ir organizavimas*). | 8.3.1. Kokybės valdymo sistemos diegimo darbo grupės suformavimas, bendruomenės informavimas.8.3.2. Įstaigos veiklos kokybės įsivertinimo ir tobulinimo plano parengimas.8.3.3. Įgyvendinamas organizacijos veiklos tobulinimo planas, atsižvengiant į įsivertinimo metu gautus rezultatus. | 8.3.1.1. Direktoriaus įsakymu (iki sausio 31 d.) suformuota įstaigos veiklos kokybės įsivertinimo ir tobulinimo darbo grupė. Informuota įstaigos bendruomenė apie planuojamą įsivertinimo procesą.8.3.2.1. Parengtas (iki vasario 1 d.) įstaigos veiklos kokybės įsivertinimo ir tobulinimo planas, numatyti tobulinimo veiklos įsivertinimo etapai, priemonės, metodai, sistema, kuri užtikrina visų procesų ir jų rezultatų kokybę bei nuolatinį jos tobulinimą.8.3.3.1. Įgyvendinamas (iki gruodžio 1 d.) organizacijos veiklos tobulinimo plane numatytos priemonės, planuojamas kitas įsivertinimas. |
| 8.4. Tobulinti organizacijos valdyseną, gerojo valdymo principų diegimą ir gerinti teikiamų paslaugų kokybę. | 8.4.1 Įgyvendintini Lietuvos Švietimo, mokslo ir sporto ministro patvirtintas Savivaldybių biudžetų lėšomis finansuojamų sportininkų rengimo įstaigų ir organizacijų veiklos reglamentavimo rekomendacijas (LR Sporto įstatymas 21 str. 3 punktas).8.4.2. Tobulinti gimnazijos vaidmenį Lietuvos sportininkų rengimo sistemos apimtyje. | 8.4.1.1. Pakoreguota įstaigos organizacinė struktūra pagal patvirtintas rekomendacijas.IV ketvirtis.8.4.2.1. Bendradarbiaujant su savivaldybės Sporto skyriumi ir Lietuvos Nacionaline sporto agentūra prie Lietuvos Švietimo, mokslo ir sporto ministerijos sukurtas gimnazijos bendradarbiavimo modelis su šalies sporto šakų federacijomis.Duomenys pateikti Švietimo ir Sporto skyriams IV ketvirtis. |
| 8.5. Gimnazijos  sporto infrastruktūros panaudojimas miesto bendruomenės poreikiams. | 8.5.1 Gimnazijos sporto infrastruktūros prieinamumas miesto bendruomenei. | 8.5.1.1. Parengti Gimnazijos sporto infrastruktūros prieinamumo miesto bendruomenei tvarką ir grafikus, patalpinti Gimnazijos interneto svetainėje. |

1. **Rizika, kuriai esant nustatytos užduotys gali būti neįvykdytos (aplinkybės, kurios gali turėti neigiamos įtakos įvykdyti šias užduotis)**

|  |
| --- |
| 9.1. Ilgalaikis nedarbingumas. |
| 9.2. Žmogiškųjų ar finansinių išteklių trūkumas. |
|  9.3 Nepatvirtintos Lietuvos Švietimo, mokslo ir sporto ministro įsakymas dėl Savivaldybių biudžetų lėšomis finansuojamų sportininkų rengimo įstaigų ir organizacijų veiklos reglamentavimo rekomendacijų. |

Savivaldybės administracijos Švietimo skyriaus siūlymas:

**Pritarti 2024 metų veiklos užduotims.**

**VI SKYRIUS**

VERTINIMO PAGRINDIMAS IR SIŪLYMAI

1. **Įvertinimas, jo pagrindimas ir siūlymai:**

 Įvertinimas – labai gerai (visos užduotys įvykdytos ir viršijo kai kuriuos sutartus vertinimo rodiklius). Per pastaruosius metus pagerėjo kai kurie mokymosi rodikliai. Gimnazijoje pradėjo veikti nuosava valgykla, labai pagerėjo maitinimo kokybė. Siūlome aktyviau į gimnazijos veiklas įtraukti mokinių tėvus. Sukurti informacijos skaidos sistemą, kuria siekiama greitai ir efektyviai supažindinti mokinių tėvus su įvairiais gimnazijos gyvenimo aspektais.

Šiaulių sporto gimnazijos tarybos pirmininkas \_\_\_\_\_\_\_\_\_\_ Parašyti vardą, pavardę 2024-01-30

 (parašas)

 **11. Įvertinimas, jo pagrindimas ir siūlymai:**

 Šiaulių sporto gimnazijos direktoriaus Andriaus Stočkaus 2023 metų veiklos užduotys įvykdytos laiku ir viršyti kai kurie sutartiniai vertinimo rodikliai, švietimo įstaigos veiklos administravime pasiekta žymiai geresnių rezultatų, pagerinta švietimo įstaigos veikla, labai gerai atliktos pareigybės aprašyme nustatytos funkcijos: pagerinti mokinių mokymosi pasiekimai (padidėjo mokinių padariusių lietuvių kalbos ir literatūros, matematikos, gamtos mokslų individualią mokymosi pažangą dalis (43 proc.); lyginant su ankstesniais metais padidėjo pagrindinio ugdymo pasiekimų patikrinimo metu pasiekusių pagrindinį lietuvių kalbos ir literatūros mokymosi pasiekimų lygį mokinių dalis (15,8 proc.).

 Didelis dėmesys skirtas mokytojų ir sporto trenerių dalykinių ir bendrųjų kompetencijų tobulinimui; intensyviai bendradarbiauta su partneriais organizuojant prevencinius renginius, skirtus mokinių psichinės sveikatos ir geros savijautos stiprinimui.

 Gimnazijos direktoriaus iniciatyva atsisakyta verslo paslaugos ir pradėtas organizuoti mokinių maitinimas – pagerėjo gimnazijos mokinių maitinimo kokybė.

Šiaulių miesto savivaldybės administracijos

Švietimo skyriaus vedėja \_\_\_\_\_\_\_\_\_\_\_\_\_\_\_\_\_\_ Edita Minkuvienė 2024-02-19

 (parašas)

Savivaldybės meras \_\_\_\_\_\_\_\_\_\_\_\_\_\_\_\_\_\_ Artūras Visockas 2024-02-19

 (parašas)

Galutinis metų veiklos ataskaitos įvertinimas **labai gerai**

Susipažinau.

Šiaulių sporto gimnazijos direktorius \_\_\_\_\_\_\_\_\_ Andrius Stočkus 2024 -02-23

 (parašas)